דניאל קרייג

דניאל ראפטון קרייג (באנגלית: Daniel Wroughton Craig; נולד ב-2 במרץ 1968) הוא שחקן קולנוע אנגלי. השחקן השישי לגלם בקולנוע את דמותו של ג'יימס בונד, שגילם את דמותו בשנים 2006 עד 2021.

 ביוגרפיה 
קרייג נולד בצ'סטר וגדל בפרסקוט הקרובה לעיר ליברפול. בגיל 16 עבר ללונדון והצטרף ל-National Youth Theatre, ואחר כך למד בבית ספר גילדהול למוזיקה ודרמה.

 קריירה 
 1992–2005 – ראשית דרכו 
הקריירה הקולנועית שלו החלה ב-1992 כששיחק בסרט "כוחו של אחד", ב-1996 זכה להכרה נרחבת באנגליה כשכיכב בסדרת הטלוויזיה המצליחה של ה-BBC "ידידינו בצפון". להכרה בין-לאומית זכה כשהופיע לצידה של אנג'לינה ג'ולי בסרט "לארה קרופט: טומב ריידר", ובסרטו של סם מנדס "הדרך לפרדישן" לצידו של טום הנקס. סרטים בולטים נוספים שלו היו "סילביה" בתפקיד המשורר האנגלי טד יוז בעלה של סילביה פלאת' בגילומה של גווינת' פלטרו, ובסרט "אין סוף לאהבה" על פי ספרו של איאן מקיואן "אהבה עיקשת". ב-2005 גילם קרייג בסרטו של סטיבן ספילברג "מינכן" את דמות איש המוסד היהודי יליד דרום אפריקה.

 2006–2021 – ג'יימס בונד 
בפברואר 2005 הוזכר שמו כמחליף אפשרי לפירס ברוסנן בתפקיד ג'יימס בונד. ב-14 באוקטובר 2005, הודיעה חברת EON Productions, המפיקה את סרטי ג'יימס בונד, במסיבת עיתונאים מיוחדת שקרייג יהיה השחקן השישי המגלם את הסוכן 007. קרייג חתם על חוזה לשלושה סרטים, הראשון שבהם "קזינו רויאל" יצא לאקרנים ב-14 בנובמבר 2006, השני "קוונטום של נחמה" יצא לאקרנים ב-6 בנובמבר 2008 והשלישי "סקייפול" יצא לאקרנים ב-9 בנובמבר 2012. קרייג הבלונדיני הוא השחקן הראשון שמגלם את בונד שאינו כהה שער, ובתקשורת כינו את הדמות "ג'יימס בלונד". קרייג הוא גם השחקן הראשון שמגלם את בונד שנולד אחרי תחילת סדרת סרטי ג'יימס בונד ואחרי מותו של איאן פלמינג.

בחירתו של קרייג כבונד עוררה מחאה בקרב מעריצי סדרת הסרטים. מתנגדיו העלו אתר אינטרנט craignotbond.com (קרייג אינו בונד) ואיימו להחרים את הסרטים. לעומתם הועלו להגנתו אתרים אחרים כגון craigasbond.com. שחקני קולנוע רבים ששיחקו לצידו או שהשתתפו בסרטי ג'יימס בונד טענו שקרייג הוא בחירה מוצלחת לתפקיד. חלק מהביקורת הייתה הטענה שהשחקן נמוך מכדי לשחק את סוכן 007, על אף שבגובה של 1.78 מ' קרייג הוא מעל הגובה הממוצע של גבר בריטי לבן.

בשנת 2012 סרטון בהשתתפותו לצד מלכת אליזבט השנייה הוקרן בטקס הפתיחה של אולימפיאדת לונדון על רקע יצירה מוזיקלית של הנדל "הגעתה של מלכת שבא".

בספטמבר 2012 פורסם כי קרייג חתם על חוזה לשני סרטי ג'יימס בונד נוספים: "ספקטר", אשר יצא לאקרנים בנובמבר 2015, ו"לא זמן למות", אשר יצא לאקרנים בספטמבר 2021.

הפקת הסרט ה-25 בסדרת ג'יימס בונד, "לא זמן למות", יצאה לדרך בשנת 2016, הסרט הוא סרטו האחרון של דניאל קרייג בתפקיד ג'יימס בונד. לקראת צאת הסרט לאקרנים, בספטמבר 2021, אפל TV פלוס שידרה סרט טלוויזיה קצר באורך 45 דקות בשם "להיות ג'יימס בונד" בסרט בו קרייג מהרהר בכנות על גילומו של בונד במשך 15 שנה. בסרט, שכולל קטעי ארכיון שטרם נראו, החל מקזינו רויאל ועד לא זמן למות, קרייג משתף את זיכרונותיו האישיים בשיחה עם מפיקי הסדרה, מייקל וילסון וברברה ברוקולי, לקראת הופעתו הסופית כסוכן החשאי האייקוני. "הרבה אנשים כאן עבדו איתי על חמישה סרטים", ציין קרייג זמן קצר לאחר השלים את סצנת הסיום של אין זמן למות: "...אהבתי כל שנייה מהסרטים האלה, ובעיקר את הסרט הזה כי קמתי כל בוקר והזדמן לי לעבוד איתכם, וזה היה כבוד גדול בחיי."

 2021–הווה – לאחר ג'יימס בונד 
קרייג' שיחק בלש בסרט "רצח כתוב היטב" שיצא לקרנים ב-2019 ובסרט ההמשך "רצח כתוב היטב: תעלומה יוונית" שיצא לקרנים ב-2022.

ב-2022 כיכב לצידה של רות נגה בהפקה מודרנית של "מקבת'" שעלתה בברודוויי.

 חיים אישיים 
ב-1992 התחתן עם השחקנית פיונה לודון ולהם בת משותפת. הזוג התגרש ב-1994. בהמשך יצא עם השחקנית הייקי מקטש במשך 7 שנים, עד פרידתם ב-2004.

ביוני 2011 קרייג התחתן בשנית עם השחקנית רייצ'ל וייס ובספטמבר 2018 נולדה להם בת משותפת. הזוג מתגורר בברוקלין, ניו יורק. ב-2019 קרייג קיבל אזרחות אמריקאית.

קרייג הוא אוהד של קבוצת הכדורגל האנגלית ליברפול.

 פילמוגרפיה 
 קולנוע 
 שנה שם שם באנגלית תפקיד הערות 1992  The Power of One סמל ג'אאפי בותה 1995  A Kid in King Arthur's Court מסטר קיין 1997 Obsession ג'ון מקהייל בית הקרח The Ice House סמל בילוש אנדי מקלכלין סרט טלוויזיה 1998  Love Is the Devil: Study for a Portrait of Francis Bacon ג'ורג' דייר פרס השחקן הבריטי הטוב ביותרבפסטיבל הקולנוע הבין-לאומי של אדינבורו  Love and Rage ג'יימס לינצ'הון אליזבת Elizabeth ג'ון באלארד 1999 Shockers: The Visitor ריצ'רד סרט טלוויזיה  The Trench סמל טלפורד וינטר מועמדות – פרס הקולנוע הבריטי העצמאי לשחקן הטוב ביותר 2000  Some Voices ריי פרס הקולנוע הבריטי העצמאי לשחקן הטוב ביותר  Hotel Splendide רונלד בלאנש  I Dreamed of Africa דקלן פילדינג 2001 טומב ריידר Lara Croft: Tomb Raider אלכס וסט  Sword of Honour גאי קרוצ'בק 2002  Copenhagen ורנר הייזנברג סרט טלוויזיה  Ten Minutes Older: The Cello ססיל הדרך לפרדישן Road to Perdition קונור רוני 2003  Sylvia טד יוז  The Mother דארן מועמדות – פרס הקולנוע הבריטי העצמאי לשחקן הטוב ביותרמועמדות – פרס האקדמיה האירופית לקולנוע לשחקן הטוב ביותרמועמדות – פרס חוג מבקרי הקולנוע של לונדון לשחקן השנה 2004  Layer Cake מועמדות – פרס אמפייר לשחקן הטוב ביותרמועמדות – פרס האקדמיה האירופית לקולנוע לשחקן הטוב ביותר אין סוף לאהבה Enduring Love ג'ו פרס חוג מבקרי הקולנוע של לונדון לשחקן השנהמועמדות – פרס הקולנוע הבריטי העצמאי לשחקן הטוב ביותרמועמדות – פרס האקדמיה האירופית לקולנוע לשחקן הטוב ביותר 2005 החליפה The Jacket רודי מקנזי ללא גורל Fateless חייל אמריקאי  Archangel כריסטופר קלסו מינכן Munich סטיב 2006 קזינו רויאל Casino Royale ג'יימס בונד פרס אמפייר לשחקן הטוב ביותרפרס איבנינג סטנדרד לשחקן הטוב ביותרפרס סנט ג'ורדי לשחקן הזר הטוב ביותרמועמדות – פרס באפט"א לשחקן הטוב ביותרמועמדות – פרס סאטורן לשחקן הטוב ביותר  Renaissance ברתילימי קאראס דיבוב ידוע לשמצהInfamous 2007 הפלישה The Invasion בן דריסקול מצפן הזהב The Golden Compass לורד אסריאל 2008  Flashbacks of a Fool ג'ו סקוט קוונטום של נחמה Quantum of Solace ג'יימס בונד התנגדות Defiance טוביה ביילסקי 2011 הפלישה למערב Cowboys & Aliens ג'ייק לונרגן  Dream House ויל אטנטון / פיטר וורד הרפתקאות טינטין: תעלומת החד-קרן The Adventures of Tintin: The Secret of the Unicorn איוואן איוואנוביץ' שחרין דיבוב  One Life קריינות סרט טבע נערה עם קעקוע דרקון The Girl with the Dragon Tattoo מיקאל בלומקוויסט 2012 סקייפול Skyfall ג'יימס בונד 2015 ספקטר Spectre מלחמת הכוכבים – פרק 7: הכוח מתעוררStar Wars: The Force Awakens חייל סער הופעת קמע2017  Kings אובי הארדיסון לוגאן לאקי Logan Lucky ג'ו באנג 2019 רצח כתוב היטב Knives Out הבלש בנואה בלאנק 2021 לא זמן למות No Time to Die ג'יימס בונד 2022 רצח כתוב היטב: תעלומה יוונית Knives Out 2 הבלש בנואה בלאנק מועמד פרס סטלייט לשחקן הטוב ביותר בסרט קומדיה או מחזמר (2022) 2024 קוויר Queer ויליאם לי מועמד פרס האקדמיה האירופית לקולנוע לשחקן האירופאי הטוב ביותר
 מועמד פרס גלובוס הזהב לשחקן הטוב ביותר - סרט דרמה
 מועמד פרס סטלייט לשחקן הטוב ביותר בסרט דרמה 2025 רצח כתוב היטב: התעורר, איש מת Wake Up Dead Man הבלש בנואה בלאנק 2026 אחיינו של הקוסם The Magician's Nephew אנדרו קטרלי TBA Two for the Money

 טלוויזיה 
 שנה שם שם באנגלית תפקיד הערות 1993 הנשר של שארפ Sharpe's Eagle לוטננט ברי זורו Zorro לוטננט חידלגו 2 פרקים Drop the Dead Donkey Fixx סדרת טלוויזיה (בפרק "George and His Daughter") אינדיאנה ג'ונס הצעיר The Young Indiana Jones Chronicles שילר סדרת טלוויזיה (בפרק "Palestine, October 1917") בין השורות Between the Lines ג'ו ראנס עונה שנייה Heartbeat פיטר בג סדרת טלוויזיה (בפרק "A Chilly Reception") Screen Two לוטננט גות' סדרת טלוויזיה (בפרק "Genghis Cohn") 1996 ידידינו בצפון Our Friends in the North ג'ורדי פיקוק מיני-סדרה  The Fortunes and Misfortunes of Moll Flanders ג'יימס "ג'מי" סיגרב Kiss and Tell מאט קירני סרט טלוויזיה אגדות מעולם המסתורין Tales from the Crypt בארי סדרת טלוויזיה (בפרק "Smoke Wrings") 1997 The Hunger ג'רי פריצ'רד סדרת טלוויזיה (בפרק "Ménage à Trois") 2021 להיות ג'יימס בונד Being James Bond דניאל קרייג סרט טלוויזיה תיעודי של אפל TV פלוס

 קישורים חיצוניים 







 הערות שוליים 

קטגוריה:שחקני קולנוע וטלוויזיה אנגלים
קטגוריה:שחקנים שגילמו את ג'יימס בונד
קטגוריה:חברי התיאטרון המלכותי הלאומי
קטגוריה:בוגרי בית הספר גילדהול למוזיקה ודרמה
קטגוריה:זוכי פרס איגוד מבקרי הקולנוע האמריקאי לשחקן הטוב ביותר בסרט אקשן
קטגוריה:אנגלים שנולדו ב-1968